Kaapstad-brand grootliks in bedwang‘n Foto van die brand Maandagmiddag op Duiwelspiek. (Foto: Tafelberg Nasionale Park/Twitter) Drie dae na ŉ verwoestende brand in die omgewing van die Rhodes-gedenkteken in Kaapstad uitgebreek het, is dit grootliks in bedwang gebring. Jermaine Carelse, woordvoerder van die Kaapstad-brandweerdiens, sê die meeste brandbestrydingspogings is nou in die omgewing van Deer Park en die Disapark-torings in Vredehoek. Talle mense in dié omgewing moes hul huise verlaat. “Reddingspanne het onophoudelik gewerk en die wind het aansienlik bedaar, wat hulle minstens ŉ blaaskans gegee het,” sê Carelse. Nuwe spanne en tydelike brandbestryders sal om 09:00 by spesifieke brandpunte ontplooi word. Smoke and smog on #TableMountain and in the #CapeTown city bowl this morning. The wind has markedly calmed down and this should be a big help in the dowsing of the last of the #CapeTownFires. pic.twitter.com/UlHCyaOWsM — Weather Master #sangomasezulu (@JoelGuy_) April 20, 2021